พ.ต.ท. เคยร้องค้านยุบตำแหน่ง พงส. ผูกคอดับ-ผบ.ตร. คาดปม คำสั่ง คสช.
พ.ต.ท. ที่เคยไปยื่นเรื่องถึงบิ๊กตู่ ค้านยุบตำแหน่งพนักงานสอบสวน ผูกคอตายในบ้านพัก ด้าน ผบ.ตร. คาดโยงปมคำสั่ง คสช. วอนผู้ใต้บังคับบัญชาอดทน ใจเย็น ยัน กำลังเร่งแก้ปัญหาให้ได้รับสิทธิประโยชน์ที่ควรได้รับเช่นเดิม ขอให้รอชี้แจง,วันที่ 12 ก.พ. 59 เมื่อช่วงเช้าที่ผ่านมา เจ้าหน้าที่ตำรวจ สน.แสมดำ ได้รับแจ้งเหตุว่า พ.ต.ท.จันทร์ ชัยสวัสดิ์ พนักงานสอบสวน สน.เทียนทะเล ผูกคอตาย ภายในบ้านพักเลขที่ 631 หมู่บ้านพระปิ่น 5 ซอยเอกชัย 109 แขวงบางบอน เขตบางบอน กทม. โดยผูกคอตายกับประตูเหล็กในลักษณะท่ายืนบริเวณหลังบ้าน,ทั้งนี้ เบื้องต้น พล.ต.ท.ศานิตย์ มหถาวร รักษาราชการแทนผู้บัญชาการตำรวจนครบาล พล.ต.ต.จิรพัฒน์ ภูมิจิตร ผู้บังคับการตำรวจนครบาล พร้อมด้วยตำรวจพิสูจน์หลักฐานถึงที่เกิดเหตุแล้ว และอยู่ระหว่างตรวจสอบจุดเกิดเหตุ,สำหรับ พ.ต.ท.จันทร์ เป็นเลขาธิการสหพันธ์พนักงานสอบสวนแห่งชาติ และเคยไปยื่นหนังสือร้องเรียนขอความเป็นธรรมจาก พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) โดยขอให้ พล.อ.ประยุทธ์ ทบทวนการใช้อำนาจตามมาตรา 44 ในการออกคำสั่งหัวหน้า คสช. ที่ 6/2559 เกี่ยวกับการยุบเลิกตำแหน่ง และเงินประจำตำแหน่งพนักงานสอบสวน ตามคำสั่ง คสช.ที่ 6/ 2559 เมื่อวันที่ 8 กุมภาพันธ์ที่ผ่านมา,ด้าน พล.ต.อ.จักรทิพย์ ชัยจินดา ผู้บัญชาการตำรวจแห่งชาติ (ผบ.ตร.) กล่าวถึง เรื่อง พ.ต.ท. ผูกคอตาย ค้านคำสั่ง คสช. เรื่องยุบพนักงานสอบสวนว่า เบื้องต้นได้รับรายงานเรื่องดังกล่าวแล้ว น.1 กำลังไปตรวจสอบ การผูกคอตายก็น่าจะมีส่วนเกี่ยวข้องกับคำสั่ง คสช. แต่ก็ต้องดูเรื่องอื่นประกอบด้วย ซึ่งนโยบายดังกล่าวจะทำให้ พนักงานสอบสวนก้าวหน้าในอาชีพขึ้น และผู้บังคับบัญชาไม่ได้มีการเอาเปรียบผู้ใต้บังคับบัญชา ผู้บังคับบัญชากำลังแก้ไขปัญหาให้ พนักงานสอบสวน ได้รับสิทธิประโยชน์ที่ควรได้รับเช่นเดิม ขอให้พนักงานสอบสวน มีความอดทน ใจเย็น และรอคอยการชี้แจง,ผู้สื่อข่าวรายงานว่า ก่อนหน้านั้น พ.ต.ท.จันทร์ ได้ให้สัมภาษณ์ไทยรัฐออนไลน์ เกี่ยวกับการยุบเลิกตำแหน่ง และเงินประจำตำแหน่งพนักงานสอบสวน ตามคำสั่ง คสช.ที่ 6/ 2559 ,ปฏิรูปสีกากี สกัดลื่นไหล พนง.สอบสวน หรือปรากฏการณ์ สมองไหล จะปะทุอีก 
พ.ต.ท. ที่เคยไปยื่นเรื่องถึงบิ๊กตู่ ค้านยุบตำแหน่งพนักงานสอบสวน ผูกคอตายในบ้านพัก ด้าน ผบ.ตร. คาดโยงปมคำสั่ง คสช. วอนผู้ใต้บังคับบัญชาอดทน ใจเย็น ยัน กำลังเร่งแก้ปัญหาให้ได้รับสิทธิประโยชน์ที่ควรได้รับเช่นเดิม ขอให้รอชี้แจง
ผูกคอตาย,พ.ต.ท.,ตำรวจ,ยุบ พงส.,แสมดำ,รุดสอบ,จันทร์ ชัยสวัสดิ์,สน.เทียนทะเล,ศานิตย์ มหถาวร,เลขาธิการสหพันธ์พนักงานสอบสวนแห่งชาติ,ประยุทธ์ จันทร์โอชา,นายกรัฐมนตรี,คสช.,ม.44,จักรทิพย์ ชัยจินดา,ผู้บัญชาการตำรวจแห่งชาติ,ใจเย็น,ข่าว,ไทยรัฐออนไลน์,ข่าวสังคม,ภูมิภาค,ทั่วไทย